Una irlandesa de Cork i un gal·lès de Cardiff s'han inventat un espectacle que barreja la dansa, el folk i el teatre i que té un claríssim parentiu amb el tap dance. Suzanne Cleary i Peter Harding no en tenen prou, a colpejar el terra amb els peus i, entre glop i glop, recorren a les mans per fer sonar la taula on són asseguts. I és que a aquests dos joves plens de talent gairebé no els cal ni posar-se dempeus per ballar! Segur que després de veure'ls us quedeu amb un somriure als llavis.